Er maðurinn fífl??????

ESA kemst að þeirri niðurstöðu að íslensk stjórnvöld voru í fullum rétti að grípa til ráðstafana til að endurreisa íslenskt bankakerfi.

Það var gert með því að stofna nýja banka á á grunni þeirra gömlu. Og skiptingin milli nýju og gömlu bankana var sú að innlend starfsemi gömlu bankanna var færð til nýju bankanna. Þessi skipting náði til allra eigna og skulda þar á meðal innlána. Þjóðerni eiganda innlánsreikninga eða búseta þeirra skipti engu máli, á meðan þeir áttu reikninga í bönkum sem störfuðu á íslenskum fjármálamarkaði.

Neyðarlögin tóku ekki á starfsemi íslenskra banka erlendis því íslenska ríkið hefur ekkert vald til að skipa málum þar eins og það vill. Þó það geti flutt innlán frá gamla Landsbankanum til hins nýja, þá getur það ekki flutt innlán frá útibúum Landsbankans í Englandi til þarlendra banka, til dæmis Royal Bank Of Scotland. Það hefðu bresk stjórnvöld geta gert, en þau kusu að takmarka aðstoð sína við banka með bresku eignarhaldi.

Hvort sú ráðstöfun standist lög ESB, á eftir að skera úr um. En íslensk neyðarlögin gerðu ekki upp á milli banka eftir eignarhaldi þeirra, þau tóku aðeins á vanda íslensks fjármálamarkaðar.

Og þar fyrir utan þá fólu þau ekki í sér neina ríkisábyrgð, aðeins yfirlýsing forsætisráðherra fylgdi til að róa íslenska sparifjáreigendur.

Þetta er öllu ljóst sem lesa íslensku neyðarlögin, og fyrir leikmenn þá má benda á greinar eftir þá Stefán Már Stefánsson og Lárus Blöndal. Þar er málið útskýrt og sagt til um að ESA myndi komast að þessari niðurstöðu.

En á Íslandi hefur risið upp stétt fífla, fyrrverandi alþingismanna, sem eiga það sameiginlegt að fá góð eftirlaun frá ríkinu, og verða annað hvort orðnir örvisa gamalmenni eða þá ekki á meðal vor, þegar að ICEsave greiðslum kemur.

Og þeir vilja ólmir láta þjóðina borga, þannig gera þeir upp sín gömlu sárindi og pólitíska ósigra. Telja sig vera meiri menn á því að öskra á ljónið innan öruggra víggirðingar svo vitnað sé í hetjur safaríferða.

Í Noregi voru svona gamalmenni lokuð inn á hæli þegar hernámsstjórn Þjóðverja var brotin á bak aftur. Á Íslandi, þá hömpum við slíkum vitleysingjum, birtum greinar eftir þá og eltumst við rökleysur þeirra og vitleysur.

Hér er enginn maður með mönnum nema hann stuðli að jarðarför sinna minnstu bræðra.

Hér er fíflunum hampað.

Kveðja að austan.

Fyrri ummæli:
Mér sýnist Kristinn einmitt vera að segja að skv. þessum úrskurði sé engin ástæða til að gera eitthvað Icesave "samkomulag", og bara vísa til laga um tryggingar innistæða, sama hvort um sé að ræða íslenskan eða erlendan kúnna íslenskra banka.

Ummæli:
Sæll Ómar,

Sá þetta ekki fyrr en ég las pistil Kristins, og finnst boðskapur hans ekki koma nógu vel fram í mbl-fréttinni um hann. Raunar þveröfugt.

Þeir eru til sem telja að þessi neyðarlög séu ástæða þess að íslenskir skattgreiðendur "eigi" að greiða fyrir Icesave að kröfur Breta og Hollendinga. Ég er ósammála, en vantar lagalegu rökin. Sýndist að Kristinn hafi bent á að ESA hafi nú gefið til kynna að íslenskir skattgreiðendur séu ekki allt í orðnir skuldbundnir til eins né neins, rétt eins og orðhljómur ESB-laganna er.

Kv.

Geir

Verkefni: Óuppbyggilegir eiginleikar
Merking: Ummælin hafa ekki óuppbyggileg einkenni